### POZIV na sudjelovanje u savjetovanju sa zainteresiranom javnošću o

### ****NACRTU ODLUKA O ZAŠTITI IZVORIŠTA MOTIČINA, SEONA I VELIMIROVAC****

Sukladno odredbama Zakona o vodama ("Narodne novine" broj 153/09., 63/11., 130/11., 56/13. i 14/14.) ( u daljnjem tekstu: Zakon), Pravilnik o uvjetima za utvrđivanje zona sanitarne zaštite izvorišta ("Narodne novine" broj 66/11. i 47/13.) (u daljnjem tekstu: Pravilnik) pokrenut je postupak donošenja odluka o zaštiti izvorišta Motičina, Seona i Velimirovac (u daljnjem tekstu: Odluka) .

Stručno povjerenstvo za pripremu prijedloga Odluka, koje je imenovao Župan Osječko-baranjske županije, izradilo je Nacrt Odluka na koje su, sukladno zakonskim obvezama, prethodne suglasnosti dale Hrvatske vode.

Razlozi utvrđivanja Nacrta Odluka za javnu raspravu proizlaze iz Zakona, Pravilnika kojima su propisane obveze donošenja odluka o zaštiti izvorišta, kao i iz odredbi Zakona o pravu na pristup informacijama ("Narodne novine" broj 25/13. i 85/15.) koji obvezuje tijela jedinica lokalne i područne (regionalne) samouprave da objave na svojoj internetskoj stranici nacrt općeg akta odnosno drugih strateških ili planskih dokumenata o kojem se provodi javno savjetovanje sa zainteresiranom javnošću.

Ciljevi koji se žele postići savjetovanjem sa zainteresiranom javnošću su upoznavanje građana i zainteresirane javnosti o sadržaju Odluka i načina na koji je ova problematika uređena:

* u pogledu veličina i granica zona sanitarne zaštite izvorišta Velimirovac, izvorišta Motičina (izvor Toplica, Polata i Zmajevac) i izvora Seona
* sve zabrane, mjere ograničenja, zaštite, sanitarni i drugi uvjeti ( propisani su i usklađeni s odredbama važećeg Pravilnika, te prilagođeni stvarnim potrebama i obvezi osiguranja zaštite izvorišta od namjernog ili slučajnog onečišćenja i od drugih utjecaja koji mogu nepovoljno djelovati na zdravstvenu ispravnost vode ili na njegovu izdašnost)
* objekti za opažanja podzemne vode (usklađeni su sa stvarnim stanjem na terenu)
* osiguranje financijskih sredstava potrebnih za sustavno praćenje stanja i provođenje mjera (propisano je sukladno propisima kojima se uređuje financiranje vodnog gospodarstva)
* svi obvezni sadržaji iz članka 91. stavak 2. Zakona.

Stoga se sukladno članku 11. Zakona o pravu na pristup informacijama ("Narodne novine" broj 25/13. i 85/15.) provodi postupak savjetovanja sa zainteresiranom javnošću. Postupak savjetovanja provest će se, sukladno Kodeksu savjetovanja sa zainteresiranom javnošću u postupcima donošenja zakona, drugih propisa i akata ("Narodne novine" broj 140/09.), stavljanjem Nacrta Odluka na internetske stranice Osječko-baranjske županije s mogućnošću sudionika da elektronskom poštom ili u pisanom obliku dostave svoje komentare, primjedbe i prijedloge prema na stranicama raspoloživom obrascu.

Postupak savjetovanja provest će se u razdoblju od **21. lipnja do 23. srpnja 2018.** godine.

Organizator i nositelj postupka savjetovanja je Stručno povjerenstvo za pripremu prijedloga Odluka,odnosno upravno tijelo koje obavlja stručne i administrativne poslove za Stručno povjerenstvo - Upravni odjel za prostorno planiranje, zaštitu okoliša i prirode Osječko-baranjske županije.

Pozivamo vas na sudjelovanje u postupku Savjetovanja, za koju potrebu vam je na raspolaganju utvrđeni Nacrt Odluka i Obrazac sudjelovanja u savjetovanju.

- Nacrt odluka o zaštiti izvorišta Motičina, Seona i Velimirovac

- Obrazac savjetovanja